
EXCELLENTISSIMO VIRO 


IOSEPHO COMITI DE WILZECK. 

RERUM AUSTRIACARUM , ET IMPERII IN ITALIA CUM PL. POT. 
PROCURATORI CjESARIS &c. 


quum Te primum obsequii gratia 
post obitum FlRMIANi COMITIS Mediolani conve- 
nissem , omnisque fuisset sermo de eius laudibus , 
qui paulo ante tam ingens desiderium sui reli- 
querat ; alterum a me tibi , obortis repente Ia- 
crymis , graviflimi moeroris mei , gratique animi 
testimonium , alterum abs Te mihi , quanquam 
alienis verbis , brevissimumque de summis eius 
virtutibus redditum fuisse . Visym enim tibi prae 
ceteris , quod olim Cornelius Tacitus , acris iu- 
dicii homo , de Agricola dixerat Bonum virum 
facile crederes , magnum libenter , id ipsum si ad 
animi dotes referatur , de Viro optimo , quem 
nuper amiseramus, praedicari merito posse. Quod 
plane iudicium ut ceteris anteferrem , id pri- 
mum in caussa fuit , quod profe&um illud abs 
te , prolatumque de Firmiano Comite , quicum 

emini , Excellentissime Vir 

amice diu & familiariter vixeras , neque assen- 
tationis 'quidquam , & minus fortasse laudis, 
quam aliquibus videri poffit , compledlerctur . 
Ego vero quoniam & difficillimum cuique arbi- 
tror , nisi si quis perpetuo virtutem coluerit , 
bonum esse & haberi , magnum vero aliquid 
iam homini obtigisse , qui magnus in aliorum 
desiderio sit , mihi ipse prohibui , ne alio quo- 
vis distraheretur iudicio animus , qui tuum se- 
dulus & saepe revolverat. Itaque quum a me non 
invito petiisses , ut eius praeconia scripto man- 
darem , & quasi iusta peragerem eximio Viro , 
qui tam egregie de nobis , de literis omnibus , 
de universa Repub. meritus fuerit, non sum ar- 
bitratus quidpiam e re magis fore , quam si il- 
lustriora Vitae eius momenta persequens , com- 
pendiarium illud , quod tuleras , de ipso iudi- 
cium , ampliffimarum eius Virtutum veluti testi- 
monio comprobarem . Quod ego minus fortasse 
veritus tenuitatem virium mearum , Iubens tamen 
ac volens dum agere instituo coram Te , moveor 
quidem dolore meo , moveor praesentia tua , mo- 
veor recordatione amissi Viri , cuius imaginem in 
Te video : sed consolatur me tua illa Virtus , 
grati animi Virtus excellens , quae minimum a 
me quum postulet , quod unum praestare queo 

pro multis in me beneficiis , satis videtur , eo 
ipso , quod postulet , jam maximum posuisse 
monumentum in pe&ore tuo , pretiosius oppido 


gloriosiusque memoriae eius quam quod in mar- 
more molitus es , in nummisque ( I ) iam exegisti : 


pretiosissimum tamen utrumque , summaeque etiam 
Tibi , & nunquam interiturae laudi futurum . 


CaROLUS Comes a Firmian in subalpinis Ita- 
liae (2) ultra Tridentfim natus , quum se minus 
Italum esse profitebatur , non eam loci , ubi for- 
tuito natus est , positionem spedlabat , quanquam 
& finitima Germaniae regio, terraque ipsa, ubi 
natus est, gcrmanicum adepta nomen , quod (3) 
mediam, coronam latine diceres , familiarius , aut 
saltem promiscue utantur Germanorum lingua ; 
sed nobilissimae originem Gentis suae a Castro 
Firmiano (4) , usae iam pridem privilegiis iuri- 
busque omnibus Germanorum. Is porro , & generis 

(1) Numisma habes in fronte Operis typis editum : monumentum ex 
Lunensi marmore praeclaro Iofephi Franchi artificio elaboratum Mediolani 
conspicuum propediem habebimus . 

(l) Quin eum Tridenti A. 1718. natum affirmat in eiusdem Elogio 
spectatissimus Comes Gherardus de Areo , 

(3) Kronmetz . 

(4) Quanquam contracta olira cura Aufiriis Oeniponti Principibus per- 
mutatione Castri , ab eius dominio decesserit Firmiana gens , id tamen ab 
Augusta datum ut veteri adhuc nomine appellaretut von un \u Firmian , 
quod priscae nobilitatis argumento Germanis est. 

nobilitate clarus , & gloria maiorum , sua ta- 
men virtute Fratrumque dignitate clarior. Pa- 
rentem habuit Virum optimum lurisque peritum , 
in primisque solicitum de praeclara liberorum 
educatione . Nam ut memini me audisse ab eius 
conterraneo , quidquid esset penes se facultatum * 
id omne erogaturum se ultro aiebat Pater, mo- 
do amplissimum optimae institutionis in eo ge- 
nere vitae , quod suscepissent , patrimonium filiis 
relinqueret . Consilium Patris optimum , asserta 
sibi ante ceteros prima liberorum educatione , 
piissima Genitrix , nobilisque genere orta Comi- 
tum de Thunn , piissima , inquam , filiisque cha- 
rissima re & exemplo comprobavit . Primogeni- 
tus ex his Leopoldus Ernestus , quem paucis ab 
hinc diebus mortuum deflemns , clarissimum no- 
men Ecclesiae dedit , nam & Pataviae in Vin- 
delicis (i) Episcopus fuit, romanoque Purpu- 
ratorum Senatui adscriptus . Alter a veteri scrip- 
tore Firmiano , cui nomen La&antio erat , suum 
assecutus est , bonus paterfamilias , idemque bonis 
artibus, graeeisque praeterea latinisque literis ex- 
cellens . Sequitur post ipsum Vigilius , suis & 
ipse virtutibus insignis , qui licet abdicato a se 
Lavanti Episcopatu , Principis adhuc inhaerentem 


(i) Passavu , 

Episcopatui titulum singulari beneficio retinet . 
Natu minimus omnium Carolus , quum esset ado- 
lescentulus summaque spe praeditus , a Patre 
duCtus primo Oenipontum, ubi humaniorum ru- 
dimenta disciplinarum didicit , deinde ad Patruum 
Iuvaviae (i) Antistitem & Principem missus est, 
ut &, sanctissimis ingenuisque moribus, & lite- 
ris omnibus quascumque capere ea aetas poterat , 
liberalissime imbueretur . Quorum alterum ut ex 
voto cederet , praeter indolem adolescentis , fecit 
ipsa gravissimi Praesulis consuetudo : alterum . 
fortuna praestitit , quod is familiarem adhuc 
haberet sibi Ioannem Baptistam Casperium , sive 
de Gasparis (2) Tridentinum omnigena eruditio- 
ne ornatum hominem graeceque , & latine dodtum . 
Quem ego hominem biennio ante , quam Fir- 
mianum cognovi , multa quotidie mihi de huius, 
ingenio , doCtrina , & probitate narrantem , atque 
ita narrantem , ut eum dele&are adhuc veteris 
magisterii memoria videretur . Nec immerito ta-; 
men , nam quidquid Firmianus ab ineunte ado- 
lescentia ingenui saporis ex graecis latinisque. 


(1) Saltzburg. 

(1) Caspcrius . Hoc sibi nomen latine sumpserat , donec in Italia mo- 
ratus est : in Germaniam profectus dt Gajparii maluit appellari . 


Digitized by Google 


*( VIII )❖ 


♦ k »™— 1 ... . rr — * I| !^*?’>»- 

scriptoribus elicuerat , id adeo adhaesit homini , 
ut difficile non esset in sene egregiam adolescen- 
tis institutionem agnoscere . Credo etiam dome- 
sticas inter has disciplinas temporis aliquid histo- 
riarum studiis reliquum fuisse: hisce enim , atque 
horum similibus , quae mentem augere hominum 
& exercere utiliter memoriam solent , initiaban- 
tur ea aetate , redtius fortasse quam nostra , in- 
genui adolescentes . Quin huic etiam muneri 
obeundo quammaxime par Tridentinus ille , qui 
tandem in publico Vindobonensi Gymnasio histo- 
riarum professor obiit . Ego plane , quoties Fir- 
mianum Comitem pro re qualibet nata inter 
amicorum colloquia tam scite disserentem audie- 
bam , toties nisi studium a puero inchoasset , 
haud fieri potuisse intelligebam , uti tot tantaque 
cuiusque generis pro varietate rerum ubique , & 
quandocunque gestarum memoriae committeret , 
atque adeo tam accurate calleret . Revera tamen 
historiarum genus quodcunque perpetuo ei in 
deliciis atque honore fuisse vel ex eo colliges , 
quod primus huc ad commodum iuventutis in 
ipsamet Gymnasii instauratione historiam rerum 
patriae invexerit , mihique vix antea ad eloquen- 
tiam accito summopere commendarit . Sed ad 
magistrum revertar , clarissimum virum , cuius 

infortunium haud re&e scio an finem institutio- 
ni dederit , an vero aliae eam causae paulo ante 
interceperint : fa£la enim habeo , tempora non 
item . Quod certum habeo , dicam . Vix in Ita- 
lia libellum ediderat Muratorius de moderando 
Fidelium cultu , quum forte Casperius laudare 
opus aggrediens , quod multa vulgi praeiudicia 
tolleret , omnem in se Monachorum Iuvaviensium 
iram concitarit. Monstrare eum digito tanquam 
pene haereticum coepere , diras in eum e sug- 
gestu imprecari , offensam proclamare Dei Ma- 
trem , quod huic aliae , Deoque aliae caeremo- 
niae praefinirentur , infamis Muratorium se£lae 
au&orem dicere , praeconem Casperium , ciere 
in hunc plebis rabiem : adversus quos veluti Sy- 
cophantas quum opus ille vulgasset , ut erat na- 
tura praefervidus , fartum ubique opus & sali- 
bus nimium plautinis , & felle Satyricorum , eo 
tandem itum , ut male res verteret innocenti , 
multigenaeque do&rinae Viro (i). Tanta erat 


(i) Crisfanius quippe , Vir cetera ddftus , quique tam latine sciebat , 
quam nemo supra , favere partibus Cucullatoruin coepit , damnare Casperium , 
& quidquid esset literatorum in Urbe , quos ipse domi suae frequentes exci* 
piebat , in suam sententiam adversus Casperium trahere . Quod utique bellum 
a Cristanio indiftum non ab re fuerit meminisse: nam & eum habuere ma- 
gistrum , quo tempore epheborum Principis magister erat , Come* ille de 

B 




❖( x y> 


id temporis , in ea praesertim Germaniae parte, 
aut superstitio , aut , quod idem est , tantis of- 
fusa tenebris religio , ut qui ab ineptiis abhor- 
rerent minus fortasse religiosi haberentur , aut 
etiam contra ius omne saeviretur in homines re- 
ligionis ergo , Proscriptae siquidem , quaecumque 
in ea ditione essent , haereticorum familiae : hor- 
rescas demigratum illinc ab haereticorum circiter 
triginta millibus . Quasi vero non ubique pacem 
charitatemque inter fratres mitissima praescribe- 
ret Christianorum lex : aut quasi illud in votis 
Ecclesiae potius quam ecclesiasticorum fuerit , ut , 
qui nullo modo , ac ne religione ipsa quidem 
exitiosi reipublicae essent , exilio , carcere , & 
morte coercerentur . Vitium id temporum fuit, 
culpandaque in primis prava illa iampridem in- 
dudla quasi religio , quae Principum mentes ter- 
rore perculit , statumque reipublicae sus deque 

Thunn , qui demum Pataviensis Episcopus obiit, Firtnianique fratres; & hi 
nihilominus edendarum adversus Sycophantas Iuvavienses Vindiciarum auflo- 
res Casperio fuere . Sed male , inquam , res vertit : nara auftus dignitate 
Cristanius , qui & Canonicus, & Cancellarius luvaviensis Ecclesiae erat, ne- 
que perfeflam a Casperio iussu Principis Historiam ortus , progressusque 
Luthcranorum io ea ditione vulgari passus est , neque post obitum Firmiani 
Antistitis pachuu idcirco in singulos annos mercedem Casperio solvi. Tam 
levi ergo de causa , tamque immerito vexatus homo ac pene perditus , quod 
Muratoriura , magni nomini* Virum , integramque eius Uoflrinam a calumniis 
vindicarit. 

vertit , infinitasque myriadas animarum orco de- 
misit . Gratulemur intcrim restitutam nuper la- 
tissime , iussamque a Caesare ubicunque pro 
eius imperio licuit , Christianam , quam diceres , 
tolerantiam fuisse ( i ) . 

Tranquillam vix poterat Carolus inter has 
quasi procellas aut servare mentem , aut studiis 
tribuere tum dulcissimis Philosophiae , tum ele- 
mentis romani luris ; quum forte fortuna abduftus 
tandem abs Vigilio fratre , ad Batavos profe£lus 
est , Lugdunique in ea regione praesertim con- 
sedit , ubi & gravioribus se disciplinis instituen- 
dum praeberet , & institutore uteretur Philippo 
Reinhardo Vitriario , quo nemo ea aetate maior, 
quod ad luris publici scientiam attinet . Quas 
enim celeberrimus Vir in usum Christiani Lu- 
- dovici Marchionis Brandeburgici Institutiones lu- 
ris Naturae & Gentium scriptis complexus est , 
eae adhuc versantur manibus Iurisconsultorum (2) 


(r) Huius tolerantiae lex ab Imp. Constantino Mediolani lata A. 
MCCCXni. , eo quippe consilio lata , quemadmodum legis anclor ad Praesi- 
dent Bithyniae scripsit , ut daremus £• Christianis , (/ omnibus liberam pote- 
statem sequendi religionem , quam quisque voluisset ; mirum est quantum pro- 
ferendae augendaeque passim Christianae religioni profuerit. 

( 2 ) Quid 7 Quod etiam Institutiones luris publici , quae ad normam 
Compositae Civilium Iustiniani antiquum recentemque Imperii Ronuno-Ger- 
manici statum exhibent , in maxima etiamnum celebritate sunt . 

Firmianus nempe sine huiusmodi iurium cogni- 
tione ratus in republica versari neminem cum 
dignitate posse, iis animum vehementer adiunxit, 
gratumque perpetuo servavit & nobilissimae di- 
sciplinae & optimo Institutori . Multa is quoque 
narrare solebat de Sigeberto Havercampo , mul- 
ta de huius magisterio & doCtrina , quem , ut 
amoeniora studia cum gravioribus Iurisprudentiae 
coniungeret , quotidie audiebat docentem publice 
Historiam , Eloquentiam , graecasque literas , 
privatimque ita coluit , ut quidquid in graecis 
aliquot , latinisve Scriptoribus illustrandis , quid- 
quid in amplianda Numismatum scientia operae 
impendit vir ille eruditissimus , unumquodque ex 
eiusmet ore arripere velle videretur . 

A Batavis tandem ad Parisios profeCtus , ut 
morem gereret Vigilio fratri , quicum amicitia 
fortasse maior quam affinitas erat , Lutetiae diu 
inoratus est , quin ei quidquam familiarius fuerit 
in Urbe Gallorum maxima & frequentissima , 
quam unum adjre Montfauconjum , quem eximius 
ille inter poetas, Lucretio par(i), Lucretianae- 
que doCtrinae hostis , quemque ut doctissimum 
monachorum doctissimi quique adibant . Poterat 


(i) Ci[d. de Polignac . 

is nempe , ut erat antiquitatis bene peritus , quasi 
huius interpretem agere , thesaurosque monumen- 
torum Italiae , quos ipse viderat , iamque aeter- 
nitati sacrarat , procul ab eius conspedtu aperire 
Iuveni studiosissimo , quem fata in Italiam vo- 
cabant . . 

Credo equidem sub iis ferme temporibus con- 
scriptum ab Augusto fuisse Carolum inter Auli- 
cos Imperii Germanici Consiliarios; Vindobonam 
autem profe&um obeundi muneris gratia haud 
ausim affirmare . Neque enim in ea Imperii an- 
tiqua sede res integrae Austriadum stetere» Mox 
itaque translata alio post Bavaricum bellum 
Imperii Aula , quum se multo aliter ac sperabat , 
in otio futurum prospiceret , in Italiam migra-» 
vit , cuius vix oras attigerat , quum puer esset . 
Bonarum ibi artium , quarum aestu ab adolescen- 
tia flagravit , dulce auditum nomen : philosophi- 
ci ubique ingenii plusquam oculorum acies inten- 
ta . Cuius rei testem habui luculentissimum un- 
deviginti ab hinc annis , quum primum Florentiam 
perrexi , Iohannem Lamium , qui a Firmkno 
Comite audierat videri sibi , dum praeclara eius 
urbis opera intueretur , Athenas sub Pericle , 
Romamque sub Augusto hodienum in Italia re- 
florescere . Verius tamen , ubi Romam pervenit *. 

quae caput orbis terrarum fuit . Neque enim 
dubito , quin augustas Urbis reliquias , prisca 
scilicet vel Regum , vel Populi Regis , vel Im- 
peratorum monumenta contemplatus , quo dedi- 
tae in hanc usque diem mentes hominum cum 
oculis fuerunt , superataque simul haec omnia 
Pontificum magnificentia , non eam quasi unam 
prae admiratione dixerit ingeniorum bonarumque 
artium altricem . Interim vero ne quidquam re- 
linqueret Firmianus in Urbe maxima , quod ad 
suam ipse utilitatem non traheret , se ita con- 
stituit , ut qui totus esset interdiu visendis , quae 
oculis subiiciuntur , miraculis, totus vacaret no&u 
lite ratorum colloquiis & cultui literarum . Aus- 
picato siquidem accidisse noverat Leopoldo fra- 
tri , ut liceret ei adolescenti Romae esse , alum- 
noque esse Germanorum Collegii ; eius inquam , 
quod iussu Caesaris nuperrime ad nos transla- 
tum laetamur . Carolus itaque ut Augustinum 
Ursium agnovit , Virum ex Dominicana familia 
apprime dodlum , no&urna sibi eum familiarita- 
te devinxit . Primam ergo sacrare vigiliam cum 
eo solebat , non eruditis tantum sermonibus ami- 
corum , sed legendis etiam interdum graecis , in- 
terdum latinis melioris notae oratoribus , histo- 

ricis, ac poetis (i). Versatile ad omnia erat 
Firmiano ingenium , ea tamen animi contentio 
in singulis percipiendis , ut natum ad id unum 
diceres , quod forte spettabat . Historiarum ita- 
que genus omne quum valde placeret , seponen- 
dum sibi tamen ratus est ecclesiasticae studium 
historiae , in ea potissimum urbe , quam nisi 
caput Ecclesiae dixeris , inanime corpus Eccle- 
siam , aut sine capite arbitrere necesse est . La- 
boriosum hoc plane opus , non sua tamen de- 
legatione carens : multa enimvero percurrenda 
Ecclesiae tempora : sed satis superque virium ad 
illud erat in homine & literarii laboris patiente, 
& singulari memoria praedito . Obnoxiam videre 
Ecclesiam oportuit ingruentibus undecunque in- 
fortuniis : hoc ipsum autem ut dulce esset , for- 


(i) Has porro quasi atricas noftes cum saepe laudabat , tum vel maxi- 
me exquisitum Ursii iudicium , narrare saepe de eo solitus , quod semel ac- 
cidit . Duabus enim perleftis , quas prope divinas dixerim , tum apud Thucy- 
didem , tum apud Lucretium de Atheniensi Peste descriptionibus continua 
Ursius: quae tua est, inquit, ista Lucreti subito clades nova, ptstiliiasquc J 
subindignatus videlicet , quod Thucydidis narrationem religiose admodum se- 
cutus , rem tamen omiserit unam , eamque insignem , poeticisque coloribus 
quam quae maxime accommodatam , omiserit nempe eos , qui teterr mana 
illam labem evaserint , immortalitatem se se adeptos putasse . Leviora haec 
tamen videri poterunt quam ut hic referantur; de utroque maiora praesta 
sunt. 


Digitized by Google 


❖( XVI )❖ 


«*y = ■ ~ 

tunam Ecclesiae satis erat inter afflidtas persaepe 
res in tuto positam animadvertere. Nadtus itaque 
opportunitatem audiendi Ursium, cui deinde tam 
plena huiusmodi rerum cognitio ( quodcunque de 
edita eius Historia iudicium ferri lubeat ) purpuram 
Romae comparavit , discipulum se eius profes- 
sus est , historiam apprime didicit , coque ita 
animum intendit ut nunquam retorserit inde aut 
relaxarit . Felix illud accidit , ut Romae degeret 
consobrinus eius Comes de Thunn (i), cui qui- 
dem eadem plane ac Firmiano ingenii natura , 
idemque deledtus studiorum . Apud hunc itaque 
statutis hebdomada quaque literatorum conven- 
tibus , quum aditus pateret laudis cuique vel ec- 
clesiasticae historiae vel luris naturae studioso , 
patuit Firmiano in primis , cui impervium nihil 
quod ad gloriam pertinet . Quantum enim & 
studio & ingenio valeret , suis illic lucubrationi- 
bus aliquando testatus est , eruditis autem ser- 
monibus tum illic , tum quotidie in celebri illa, 
privatane dicam Vincentii Restae Bibliotheca , an 
publica Sapientiae officina , quo quidquid lite- 
rarum atque artium erat , ab advenis aeque ac 
indigenis, ut in propatulo esset , afferebatur . Vi- 

% d isses 

(i) Erat M Auditor Rot, Rom. & Admin. Caesaris. 


Digitized by Google 



<•( XVII )•> 


disses ubique Iuvenem tam nobili loco natum ea 
sibi ad gloriam assiduis laboribus comparare , 
quae vix alii ad questum facerent , neque tam 
minus otiosum fuisse , quam quum in otio Romae 
fuit . Quae quidem omnia ut prope admirabatur 
Urbs, minus iam pridem admirari magna, quam 
intueri solita ; ita cum non diligere tantum , sed 
observare etiam ‘consueverunt eminentissimi & 
dignitate , & do&rina viri , Querinius & Passio- 
neus. Utrumque ille sibi officiis omnibus ob- 
strinxerat : sed hic forte amicior , qui paulo 
ante Legatus Pontificis apud Caesarem fuerat: 
namque huius non modo frequentare domum 
Firmianus , sed insignem quoque , inaccessamque 
pene bibliothecam , quoties in animo habuit, 
toties sibi ferme uni datum fuisse gloriabatur . 
Duos tamen hic alios memorare fas est , claris* 
simos doftrina Viros , quos ipse aequales suos 
ut Romae agnovit , amicos habuit semper , & 
coluit studiosissime: Augustinum Georgium , Augu- 
stinianae adhuc familiae lumen , & Marium Ma- 
refuschium decus iam Romanae Purpurae , cui 
non ultima certe laus erit placuisse CLEMENTI 
XIV. bonisque omnibus. 

His plane quae diximus , Iiterarum praesidiis 
firmare quam maxime potuit adolescendam , fir- 

mare Juventutem maluit , quam otio & volupta- 
tibus indulgere , Quidquid porro navatum operae 
amoenioribus literis , quidquid etiam a negotiis 
procul Reipublicae tam sedulo navatum qua pro- 
fanae , qua ecclesiasticae historiae , id omne , tan- 
quam auspicato gestum , in sui deinde laudem 
reique publicae utilitatem vertit . Nihil enim 
Firmianus de faece hausit , historiam minus quam 
historiae philosophiam se&atus ; delegabant homi- 
nem congestae memoria res : in his percipiendis 
ardor animi nunquam consedit . Sed quoniam 
fidei minus quam iudicii plerunque ad historiam 
requiritur , totus in eo Firmianus ut a veris 
falsa secerneret , ut levia contemneret , irrideret- 
que figmenta omnia , ut singula praeiudiciis pur- 
garet , in trutina poneret , nec pluris faceret 
quam quanti sunt. Non itaque minus utilem 
praestiturus est Reipublicae operam qui exaftam 
ad severioris criticae leges historiam assecutus 
fuerit , probeque dignoverit , qui fines ecclesiae , 
qui imperii , quae utriusque iura , quid alterutri 
aut vitio temporum , aut hominum calliditate 
illatum iniuriae sit , quid primitus in usu esset , 
quid novi postmodum , quo tempore , quibusve 
modis invedlum , quid remittendum utrinque , ut 
sua cuique tribuantur . Huc nimirum spe&are 

vidimus aetate nostra Reges ipsos , ut suam sibi 
assererent au&oritatem a Deo profe&am : ex 
iisque unum aliquem vidimus non imperitum re- 
rum Ecclesiae , aliosque passim iuri etiam Ca- 
nonico animum applicuisse , ut ipsimet quod- 
cunque in corpore eius iuris aut germanum, aut 
falso ascitum contineretur , quodcunque vel Chri- 
sti lege , v^I traditione Apostolorum , vel Con- 
ciliorum decretis , vel Pontificum voluntate san-» 
citum est , internoscerent . An vero non eadem 
Firmiano mens , cum gereret is aliquando super- 
impositam apud P. M. Regii Procuratoris per- 
sonam ? Perspicacissimus nempe qui erat, fretus- 
que simul intelligentia Benedicti XIV. simulque 
iuribus Augustorum , praeiudicatam facile resti- 
tuit rem , votique compos ad suam in urbe 
Neapoli legationem rediit. 

• Sed haec posterius gesta sunt . Restituta interim 
Vindobonensibus Imperii Sedes , Imperioque Maie- 
stas . Quidni Vindobonam Carolus , unde eum 
bella distraxerant , continuo spe&aret ? Quidni 
ad Augustos contenderet , quorum numini se de- 
voveret ? Quidquid itaque , quanquam non sua' 
culpa , vacatum a munere , id a se postulare ratus 
est , ut singula officiorum omnium’ momenta di- 
ligentissime perpenderet , quo neque ab$ collato 

iam antea munere vacasse videretur , neque sibi 
in posterum deesse velle . Laudem virtutis om- 
nem in adiione positam intelligcbat : se parum 
egisse , nisi ad eas res parandas , quibus a&io 
virtutis continetur , studia converteret : se iam a 
consiliis Augustorum , se in oculis esse Mariae 
TheRESIAE Populorum Matris : id satis esse ut 
ad maiora animum intendat , neque se in otio 
{eli&um iri suspicetur . 

Vindobonam tunc temporis advenerat Egnatius 
W aseneru* , vir omni memoria dignus , de quo 
ne plura hic referam , quam quae oportet , 
pauciora ex iis excerpam , quae saepe Firmia- 
nus ipse magna cum animi voluptate narrabat . 
Is nempe quum in gravissimis propeque despera- 
tis Austriae temporibus legatum ageret Mariae 
THERESIAE apud amicum eius & socium Britan- 
niae Regem , summa sexennio circiter , donec 
bellatum ubique incerto marte , & vigilantia & 
dexteritate procurationem gessit . Probatum id 
omne quod gessit > non Augustae tantum cui 
charus apprime fuit , sed Regi etiam , Primori- 
bus , Populoq. Britanniae ( i ) , probata hominis 


(i) Laudatus etiam (quod magis est) donatusque magnifice extra ordi- 
nem ab ipsomet , qui hostis adhuc erat , G alliatum Rege , cuius nomine 


cura , prudentia , fides , ingeniique celeritas , ani- 
mique constantia . Conciliata pace , quum pessima 
nervi optici , si quid forte legisset , irritatione 
affe&us , confestim & stomachi languoribus , 
& oculorum vertigine laboraret , feliciter hoc 
tandem perfun£tus munere vacationem munerum 
omnium petiit atque obtinuit . Vindobonae igitur 
na&us id otii Wasenerus eum sibi campum ape- 
ruit , in quo ab omni procul invidia excurrere 
eius gloria poterat . Tanquam enim si eo frue- 
retur otio , quod suis ipsemet consiliis reipubli- 
cae peperisset , amabant eum , colebantque om- 
nes , scitatum omnes oracula adibant , qui vero 
quidquam de eius gloria detraheret , inventus 
nemo . Protinus hunc sibi virum Firmianus ami- 
citia & consuetudine iungere aggressus est : huic 
se deinde acceptum referre aiebat quidquid in 
politicis rebus gerendis sive scientiae sive pru- 
dentiae assecutum se esse noverat . Quantum 
enim in omnem partem circumspe&are negotia 
Regum oporteat , quantum ea cognoscere , ut bene 
vertant , hinc se didicisse fatebatur , resque ip- 
sas , usumque rerum sub eius quasi disciplina se 
agnosse etiam atque etiam testatus est . Quae 


quum datae fuissent Wasenere literae , tam plenae honoris , ut supra fidem 
futurae essent , nisi oculis subiicerentur , eas , ut accepit , ad Augustos le- 
gendas misit. 

ego dum refero nova Firmiani studia , an caete- 
ra in tenebris latere patiar , quae laudis celebri- 
tatem addiderunt eximio Iuveni , eximiaque spe 
summae virtutis praedito ? Quasi vero minus 
naturae suae , sibique ipse consentiens , dum nova 
susciperet , non etiam vetera prosequeretur ? aut 
quasi non illud, quantulumcunque temporis reli- 
quum fuisset , non illud , inquam , & graecis lati- 
nisque literis , & musarum deliciis impertiretur ? 
Impertitus est porro commodissimam tunc tempo- 
ris ingenio suo na&us Vindobonam , unius fortasse 
Viri gratia , qui duas ex veteri instituto no&is 
horas legendis quibuscunque optimis , primaeque 
classis au&oribus , quos Graecia & Latium tu- 
lerunt , quotidie tribuebat . Metastasium loquor , 
adseitum nomen , quod nulla aetas delebit ; lo- 
quor Gravinae alumnum , clarissimumque Italiae 
sidus , tandiu in Germania apud Austriacos Re- 
ges conspicuum . Quod scilicet Firmianus ipse 
de hoc otio Vindobonensi praedicabat saepe , & 
libenter , satis erit hoc unum dixisse ( i ) . 


(i) Non ego tacitus praeteribo , quae mihi suprema Firmiani verba fue- 
wnt . Haud ignarus ipse , quam mihi semper in deliciis fuerit Metastasin? : 
legistine , ait , editam nuper Horatii Poeticam tam eleganter a Metastasio 
italice redditam ? Cui ego quum respondissem , exspefotam scilicet ubivis 
genuum , dum ia vivis ageret suavissimus poetarum 7 Atqui subdit ille , totam 

Aurea interim illucere aetas coeperat Fran- 
cisci I. , & Mariae Theresiae Coniugum , 
quum scilicet restituta , quanquam ad breve tem- 
pus , orbi terrarum tranquillitate , amplissima 
virtutum praemia ab hisce Regnantium optimis 
polliceri cuique licuit . Accitus tunc primo ab 
Augusta Kaunitzius (Deus bone quem virum 
nomino ? ) ad regimen totius imperii , accitus ut 
esset particeps adiutorque consiliorum omnium „ 
In oculis eorum versabatur Carolus , versabatur 
in urbe principe , quam sui iam pridem nomi- 
nis suarumque virtutum celebritate implerat . Is 
ergo dignus est maxime habitus , qui ad peni- 
tiora Augustorum consilia accersitus mandata ab 
iis acciperet ad Regem utriusque Siciliae. Lega- 
tus itaque profe&us in eam regionem , quae fe- 
lix quondam appellabatur , novissime vero hor- 
ribili interque maximos memoria mortalium ter- 
raemotu partim eversa , & exterrefa&a omnis , 
eo , inquam , profe&us , quantum & gratia apud 
Regem valeret , facile ostendit , quantusque is 


ex eiusmet ore iam degustaveram meile suaviorem coram Hagenio Praeside, 
& Canali Comite , clarissimis Viris , Tum coepit lugere gravi funere adem- 
ptum paulo ante splendidissimum illud Italiae , Germaniacque lumen ; lugere 
ademptum Firmianus coepit , qui brevi tuum ipsius lumen utiique Regioni 
adempturus erat . 


Digitized by Google 


❖( XXIV )❖ 


— — — — — 

esset in perficiendis Augustorum mandatis res 
ipsa comprobavit . Nam si quid urens adhuc 
& insuave pQSt foedus Aquisgranense supererat 
Regi CaROLO , Firmianus ipse reliquum sustulit , 
veteresque omnes inimicitias delevit . Tanta erat 
in homine cum gravitate insita morum suavitas , 
tanta cum urbanis officiis coniun&a ingenuitas 
& magnitudo animi , ut eum dixisses ad agen- 
dum perpetuo cum regibus natum faClumque . 
Videor mihi interea versantem vidisse eum , qua 
animi hilaritate apud nos versabatur , cum doctis- 
simis amicisque viris Serrao , Sergio , & Maz- 
zochio, cui ipse benevolentiam Regis conciliaret, 
aut si quando a negotiis vacasset , modo huc 
motio illuc in amoenissima Italiae parte ultro , 
citroque digressum , naturaeque indulgentem suae, 
sacrata historiis 'minus quam fabulis veterum 
poetarum loca , ut erat antiquitatis amator , 
corpore & animo peragrare * Memorabat ea si- 
quidem , quae in Campania praesertim viderat , 
apud Insubres frequenter & erudite . 

Praeludia haec tamen , quaecunque fuere , 
maioris certe , amplissimaeque , quam naCIus est, 
dignitatis fuere . Obierat Mediolani celeberrimus 
vir Beltramus Comes Christianus , de cuius di- 
gnitate pauca praemittam . Administratore Insu- 
bribus 

bribus dato FRANCISCO III. ex Atestina gente 
Principe optimo , additus ei Christianus , tan- 
quam Augustae Procurator , qui nempe ipsius 
mandato Dominae , ubicunque Austriacum quid 
in Italia esset , rem quamq. publicam cum ple- 
na potestate gereret . Nova haec revera apud 
nos dignitas nonnisique paulo ante Christianum 
commissa primum Pallavicino Comiti , qui etiam 
Provinciae gubernator fuit , in usu tamen hodie- 
num , quemadmodum etiam in Belgio , ut quan- 
ta sit innotescat , quamq. unis commissa proba- 
tissimis ingenio , fide , integritate , rerumque ex- 
perientia viris duos hosce ( I ) , quos intuemur 
hac ipsa dignitate a Caesare insignitos , intueri 
sufficiat . Itaque post obitum Christiani Comitis , . 
ut Mediolani nuntiatum est suffe&um fuisse Vi- 
rum , musis apprime charum , cuique esset om- 
nibus amica mens , praegestiit ubique Civitas , 
neque spes eam fefellit . In mentem revoco dul- 
cissima tempora : vidi ego de literis , deque om- 
ni re publica bene speratum . Quod ad literas 
attinet, inferius dicam: caetera, quae bono rei- 


(i) Lcftioni huius Elogii, quae solemnirer habita fuit in Aula Archi- 
gymnasii maxima V. Kal. Apri!. , decus attulere prae caetcris Comes ipse 
Ioseph deWilzeck, 8c Comes Ludovicus Barbianus de Bclgio-oso Mediolanen- 
6 is , Principis Alberici Fr. & Procur. Caes. cura pl. potest, in Bcigio . 

D 


Digitized by Google 


1 


<*( XXVI )❖ 

. ss v>* 

publicae gessit , interpretari facilius , quam re- 
censere . Procurationem rerum , quam semel ob- 
tinuit , nunquam amisit : integra ei dignitas post 
annos plus minus viginti tres : additus dignitati 
equestris ordo velleris aurei : addita laboribus ex- 
tra ordinem praemia. Quum fortunare Insubriam 
Deus voluit sponsalibus Ferdinandi & Mariae 
BEATRICIS , iussus ab Augusta tanquam auspex 
praeesse solemni stipulationi : quum eam fortuna- 
re voluit praesentia Caesaris , honos ei reliftus , 
Dominum intra suos parietes tanquam hospitem 
excipiendi . Quem itaque gratiosum semper apud 
Augustam fuisse novimus , an non etiam proba- 
tum dixeris laudatumque in iis omnibus , quae 
apud nos gessit ? Sed enimvero gratiosus etiam 
apud Caesarem fuit Augustae Filium , qui sum- 
ma in eum tradu&a rerum Imperii Germanici 
apud Italos administratione , sic eius extrema 
honestavit quam maxime potuit , vitae spatia , 
quemadmodum tibi , Successor optime , iuven- 
tutis florem . 

Caeterum nihil in Mediolanensi ditione , nihil 
in Mantuana adlum est , nihil novi in alterutra 
excogitatum Firmiani temporibus , quod non ipsi 
auilori , suasori , conscio tribuendum . Inhaerere 
enim quis nesciat au&oritati , qua utebatur , glo- 

riosum opus proponendi reipublicae commoda ’ 
gloriosiusque etiam exequendi mandata regis ? 
Qua porro au&oritate ita usus , ut eam cum 
dignitate conciliarit quondam Serenissimi Admi- 
nistratoris , summiseritque demum amplissimae 
Regii Moderatoris , neque eam sibi minuit un- 
quam , neque non operosiorem una cum utroque 
reddidit . Multa etiam negotia fuere , quae ut 
sibi maxime , suaeque fidei commendata fuisse 
intellexit , id a se postulare intellexit , ut singu- 
la digereret , persequeretur , conficeret . Censum 
hic memoro provinciae Mediolanensis , magnum 
opus & arduum , cui quidem operi , licet non in- 
tentato antea , primam tamen aetate mea appo- 
suit manum immortalis vir Iohannes Lucas Pal- 
lavicinus , extremam Firmianus. Incoeptum etiam 
& pene absolutum unius Firmiani cura censum 
hic obiter memoro Mantuanae Provinciae . Insti- 
tutas itaque ipsius consilio ad utranque Provin-^ 
ciam non ornandam modo , sed etiam augendam 
Academias non est cur praeteream : ingratus 
nempe futurus, si Mantuanam, quae me ab sua 
ipsius institutione cooptavit , praeclarioribus eam 
literis , omnique scientia florentem praetereo ; 
iniustus autem , si duas Mediolanenses , quarum 
alteram agronomiae ad patrias ruris opes tuen- 

das ampliandasque , alteram liberalium Artium , ut 
eas in lnsubriam reduceret hinc forte dilapsas , 
erigi curavit . Sed alia quaedam recensere in ani- 
mo est . 

Mos erat iamdiu apud nos iniquitate tempo- 
rum invedtus , credo etiam in Italia pene omni , 
& passim alibi, ut qui praeessent coetui religio- 
sorum hominum , religiosi & ipsi , in dominos 
quasi , regulosque Fratrum suorum se se effer- 
rent . Quum enim se penitus autumarent Eccle- 
siae subditos , imtnunesque nihilo secius ab iuris- 
didtione Episcoporum , extranea abusi , legitimam 
Regis Potestatem aut contemnebant , aut formi- 
dabant potius quam verebantur . Itaque delatum 
sibi ius opinati & carceres intra claustra aedifi- 
candi , privatisque iudiciis puniendi noxios , qui 
viderentur , in vincula coniiciebant , vindtosque 
aliquando usque ad extremum spiritum exire in- 
de prohibuerunt . Haec tamen effraenis licentia 
nonnisi raro & latenter , nonnisique in hominum 
pusillum gregem exercebatur . Deterius porro , 
quod sibi eam arrogarent , quanticunque ii essent , 
ex ecclesiasticis quidam, Tribunali palam ercdlo , 
in hominum quodcunque genus , non ad inqui- 
rendum tantummodo , sed ad iudicandum etiam 
ubivi# gentium multandumque qua poena vide- 

retur . Delatores itaque plurimi , & non raro 
improbi , satellites quocunque missi a privatis 
hominibus : arma a Rege prohibita privilegiariis 
quibusdam deferri datum : innocentes quandoque 
ad iudicia pertradH clam regiis Iudicibus , dam- 
natique : perterrcfa&ae omnium animae iudicio- 
rum poenarumque metu . Quid istuc esset pri- 
mitus , & an institutum ad inquirendum duntaxat 
de haeresibus praecipue & blasphemiis , haud 
interest quaerere . Praeposterum omnino ius erat t 
iniurium Regi , in cuius potestate sunt homines , 
incongruum Ecclesiae , cuius est animas , non 
etiam corpora cohibere , inhians quid , tanquam 
praedae , libertati , vitaeque Civium ; praesertim 
vero quum ipsi cruciatus corporum quandoque 
deliria mentium consequerentur (i). Sacras hasce 


(i) F.\cmp1a quidem infrequentipra apud nos, aetate praesertim nostra t 
quam alibi fuere . Obstupescas tamen alicubi , namque diu in orbe terrarum 
contra ius omne patrata fuisse quae refero . Inquirebatur olim de Strigibus , 
& si quas puta leves foeminas deferebatur laffatum ad infantes accessisse , 
tanquam eo contactu , malcficovc aspcftu fascinaturas pleftebant . Larvas 8c 
Lemures ubique inveniebant , Lamiasque interdum noftu ad nucem Beneven- 
tanam progressas. Si quis mente captus magum se esse perhiberet, aut si 
quis mirabile aliquid supra vulgi captum efferret , utrumque ut magum suspi- 
cati crudeliter vexabant . Firmianum tamen audivimus , ut statim in hac pro- 
vincia versatus est , duo clarissimorum virorum opuscula tunc primum in lu- 
cem edita , quae haec praeiudicia tollerent , probata sibi quam maxime fuisse ; 
alterum scilicet Hieronymi Tartarotti de Nu3 urnis Lamiarum congressibus , 
alterum Scipionis Maifeii de Magia ad nihilum rtdada . 

Superstitioni Aras , quas Mediolani quum primum 
erigi iusserat Philippus II. Hispaniarutn Rex , 
probe norat Firmianus , quantum licuit oppugna- 
tas a Mediolanensibus fuisse ; terrores hosce ani- 
morum nisi omnino everteret , nec publicae lo- 
cum securitati fore , neque au&oritatem Regis 
in integrum restitui posse intellexit . Vidimus 
eum deinde moliri opus , quod intentatum reli- 
querant , qui magna ante ipsum moliti sunt , 
Ligures duo, Pallavicinus , & Christianus. Uno 
verbo dicam : adempti privati carceres , eversum 
Inquisitionis Tribunal , annuente Maria The- 
RESIA . 

Memini etiam interfuisse me apud ipsum col- 
loquiis convivarum , quum nempe sermo incidis- 
set de numero Virginum , quae se intra claustra 
concluderent , longe maiori in Italia quam alibi , 
excurrissetque sermo ad res ecclesiasticorum sin- 
gulas , quibus aliqua opus esse reformatione di- 
ceretur ; memini me audisse Firmianum singula 
in antecessum laudantem , quae Caesar post eius 
obitum perfecit . Admirabamur hominem arca- 
num , prudentem , religiosissimum , qui Eccle- 
siam colebat , ecclcsiasticosque omnes favore & 
officiis prosequebatur , duriuscula quaedam de iis 
pronuntiantem : quod nobis inditio erat sic ea 

futura postmodum , ut fa£la sunt . Revera enim 
quocunque animo esset in caetera , propensior 
tamen ad iustitiam fuit , Imperiique vindicanda 
iura , tollendaque de medio reipublicae , quae 
gravia fore viderentur . Ita me Deus amet , ut 
eum persaepe novimus anxium corde , misera- 
tumque clam privatorum vicem , de qua postea 
sibi ipse placebat , si quando eam aut meritam 
agnosset , aut in solatium Rcipub. iussam ab 
Rege . Salus enim Provinciarum suprema lex 
erat . Quare non illud omittam , quod sibi ini- 
tio proposuit , firmumque habuit perpetuo , ut 
Germanos aliquos domi suae haberet, generosos 
adolescentes , quos nempe ex alumnis , consorti- 
busque laboris sui Administros tandem optimos 
dono daret Regi & Reipublicae . Faustum id 
quidem felixque , nam eum prae aliis dilexit , 
quem forte iam haeredem virtutum dignitatum- 
que suarum animo designarat . 

Hadlenus in civili Republica versantem vidi- 
mus : quod reliquum est in literaria videamus . 
Quanquam enim plerique eundem hominem no- 
lint multis in rebus excellere , ea tamen ingenii 
vis Firmiano erat , idemque ardor animi , qui 
semper fuit , ut quantum temporis oporteret f 
negotiis , quantum superesset , literarum studiis , 

bonisque artibus tribueret . Recordor felicia tem- 
pora , quum quidquid musarum esset in Urbe 
matre , eo confluebat omne statis diebus , ubi 
non tantum mulcerentur aures dulcedine carmi- 
num , sed ubi etiam ingenia ad sublimia quaeque 
raperentur . Ex eo siquidem coetu , de quo glo- 
rior adhuc , multi prodierunt utiles Reipublicae 
homines ( I ) , prodierunt philosophi , & orato- 
res aliqui , quum singulis pateret aditus laudis , 
quodcunque tandem ampleifercntur literarum ge- 
nus , prodierunt clarissimi poetarum , quibus ani- 
mos addebat Firmianus praesentia sua , tanquam 
Apollo alter , addiditque semel praesentia Vigilii 
Principis , Musis interea omnibus ad utriusqu© 
Fratris encomia conspirantibus . 


(i) Hos inter nomino vita funftos magnificum Virum losephum Comi- 
tem Imbonuti , qui suis in aedibus Academiam instituerat , aluitque perpetuo , 
amicissimosque mihi Franciscum Xaverium Quadrium , poeticae Artis praesi- 
dium , & A! lysium Itistum , qui ad maiora vocatus Vindobonae obiit; quo- 
rumque carmina iam typis edrta sum Carolum Antonium Tantium , Pellegri- 
nura Salandriura , Caietanum Guttierez , Oominicosque duos Sorcsium & Bale- 
strerium , sacrosque Oratores totidem Geminianum a S. Mansueto , & An- 
tonium Mariam a Borghetto . Clarissimum nomino in literaria Repub. Geor- 
gium Comitem Giulini , acerboque funere ereptum nuper affinem 'eius, quo 
nemo amicior mihi ab ipsa adolescentia , Marchionem Iohannem Baptistam 
Morigiam , literarum aeque , bonarumque artium cultorem . Cur non eos hic 
memorem , quos 8c ego meminero semper , & ipse Firmianus in honore 
habuit ? 

Sed non erat cur domo exiret do&issimus 
vir , ut musas quaereret , earumque deliciis frue- 
retur : domum ita instrui iussit, ut sacram mu* 
sis diceres . Musarum enim antistites , quos vultu 
singulos agnosceret , domum ciebat , ut vel con- 
vivio exciperet , vel colloquiis detineret . Quid- 
quid ad Artes pertinet , modo affabre conditum, 
id omne quod colligi potuit , collegerat diligen- 
tissime : antiquas loquor & novas ex marmore 
statuas , aeneasque ex insignioribus Romanae Ur- 
bis expressas, descriptasque in sulphure veterum 
effigies gemmarum , textiles etiam pi&urarum 
Urbinatis pi&orum maximi , typisque editas cla- 
- rissimi cuiusque artificis numero plusquam vigin- 
ti mille , innumerosque demum ex aere conflatos 
nummos . Mechanicum etiam opus , utut ex fa- 
„ brili arte conflatum , chara aqud eum erat su- 
pellex , opificesque ipsi , qui ingenio simul ac ma- 
nibus valerent , in pretio habiti . Pidlura gaude- 
bat quammaxime , quod nemini dubium erit , qui 
seriem, qui numerum , qui excellentiam tabularum, 
quae penes ipsum repertae sunt , ab edito earum 
locupletissimo Indice agnorit : nego enim ullam 
pi&uram fuisse ex insignibus Italiae scholis , tex- 
tilem aut in tabulis , quin quaesierit, aut quovis 
pretio emerit . Laudandus in eo maxime , quod 

quum Mediolano evehi iuberetur destinata Genio 
IosEPHl II. Augusti , iamque pridem conspicua 
in divi Celsi apud nos Raphaelis Urbinatis ta- 
bula , eam describi voluit , traducique cx arche- 
typo in aliam studiosius ad similitudinem quam 
fieri potuit . Atqui in reliquis etiam ingenuis ar- 
tibus idem Firmiano sensus , quem plane agno- 
vit FRANCISCUS Mutinae Dux , qui gestiens in 
tam ellusa hominum laetitia , quum nuptiae cele- 
brarentur Regiae Neptis ledtissimae Foeminarum , 
se ipsum erga Firmianum effudit , Augustae Pro- 
curatorem , cui splendidissimo dono dedit scul- 
ptamque Andromeden caelatosque antiqua manu 
lapillos, egregia artis opera. 

Veruntamen haec tibi levia videbuntur, si cum 
ea compares locupletissima librorum supelledlile , 
cuius granditatem ut primum ex limine adspexe- 
ris , regium quid illico , supraque privatas opes 
arbitrabere: si intus inspexeris, sacrarium vere 
musarum omnium fateare necesse est . Quidquid 
enim antiquitas tulit , quidquid sapientia Graeco- 
rum , Latinorumque , quidquid egregium post 
ipsos in omni literarum genere Italia prima om- 
nium , Germania deinde & Gallia , in primisque 
Britannia usque in hanc diem ediderunt , id omne 
ad numerum librorum plusquam triginta millium 

tam sapienter collegit, ut veteres quique optimi, 
recentioresque scriptores quasi spirare in eius 
aedibus viderentur . Nec -enim penes Firmianum 
Comitem otiosa in pluteis librorum supellex . 
Mirere tot curis distentum hominem, si quid 
otii nancisceretur , non eo perfrui ad volupta- 
tem ; mirere eum vacare musis potuisse , iisque 
met studiis , quae chara iuveni procul a negotiis 
fuerunt . Nodturna igitur diurnaque manu versa- 
re solitus sexcenta , quae comparaverat , de Iure 
Naturae , & Gentium volumina , non iis absti- 
nebat oculos , quae rebus historicis cuiuscunque 
generis memoriam implerent . Quid mirum igi- 
tur , si paucos post annos quam in Insubriam 
venit , tam scite de rebus nostris loqueretur , 
quam supra ex indigenis nemo . Modeste hoc 
unum referam de me , cui multis adstantibus 
quum plura apposite ad historiam Gymnasii huius 
manu sua traderet suo iam studio colle&a , per- 
humaniter dixit : agedum habebis me socium 

posthac , adiutoremque laboris tui . Immensa 
siquidem , quae in eo erat , historiarum cogni- 
tio , non tantum ecclesiae , aut civitatis finibus 
continebatur , sed late etiam ad genera quaecun- 
que porrigebatur literariae provinciae. 

Provinciam hanc literariam & valde amplia- 

E ij 

tam nobis , & auspice Firmiano ampliatam fuisse 
gratulamur . Suas habent literae tempestates , 
suaque fata . Non ego * eam dixerim ( quod ver- 
bum excidit alii ) regionem quam colimus ima- 
ginem veluti Boeotiae Graecorum in Italia vide- 
ri . Atticum quid redolentes in Insubria literas 
omnis aetas protulit . Vagam equidem Sapien- 
tiam dixerim apud privatos homines diutius ste- 
tisse , quam ut ei publicum , in quo aleretur , 
domicilium pateret. Quod antea domicilium erat, 
ut male afle&um iniuria temporum , vetustatem 
sentiebat , collapsurum propediem nisi regia 
quasi manu fulciretur . Avocata itaque ad se di- 
vino pene consilio , eius aedificii instaurandi cu- 
ra , protinus Maria Theresia Augusta curato- 
res operi dedit Kaunitziuni Principem , Virum 
summum , Firmianumque Comitem , qui forte 
suasor consilii fuerat. Quum interim disputaretur 
de loco , ubi pedem Sapientia sisteret , placeret- 
que aliis , ut Mediolani esset in urbe magna , 
Ticini , dixit Firmianus , ubi vetus Archigymna- 
sium , Sapientiae sedes . Quam auspicato intelli- 
gitis : adiun&us enim primo, qui eminus amicam 
praeberet manum , Ioseph Spergesius , musis vere 
nostris amicissimus : adiun&us deinde , qui comi- 
nus amplitudine consiliorum insisteret operi per- 

ficiundo, Nicolaus Pcccius , quem honoris grati- 
que animi causa nomino. Absolutum opus, cuius 
mehercle quanta pars fuerit Firmianus Comes , 
satis eius indicat nomen in ipsa fronte Gymna- 
sii regio iussu conspicuum nobis , serisque futu- 
rum nepotibus . Ne quid tamen ia&anter , aut 
minus modeste dicam de nobis , qui in hac 
Gymnasii luce versamur , tametsi vestra omnium 
opera , Patres conscripti , fa&um esse intelligam , - 
ut restituto Gymnasio ubique gentium plaudatur , 
illud attingam leviter , quod laudi Firmiano est , 
nobisque maximo honori fuit . Auspicatissimus 
enim quum primo venit ad nos , veluti ex diis 
tutelaribus alter, FERDINANDUS optimus , Augu- 
stae Filius , Augusti Frater ; noster hic ordo in- 
ter clarissimos Regiae Civitatis , auilore Firmia- 
no , ele&us vocatusque ( quod maioribus nostris 
non raro obtigit ) osculatum dexteram Principis , 
cui maxime commendaremur . Age vero an non 
ipse Firmianus in suis aedibus excipiebat nos co- 
miter & honorifice ? ut de nobis amice loque- 
batur ? ut nostra omnia , si quae in vulgus emi- 
simus , ipse in deliciis habebat , quin ipsis etiam 
Regibus obtulit identidem quasi degustandum ? 
iniustus oppidp forem , si minus haec delibas- 
sem , infinitus , si omnia persequi dicendo velim 

de eximio Viro , quem ut accepimus fato con- 
cessisse , vidi ego madere lacrymis omnium ocu- 
los , ingemiscentium animorum testes , gratiasque 
agere, quas poteramus, audivi singulos tam be- 
nemercnti animae , successoremque Firmiano si- 
milem , qui studia nostra foveret , precari nobis 
a D. O. M. 

Ne tamen ad tristia properemus , intueamur 
quaeso , quid huc allatum vidente me , quod 
ante Firmianum deerat . Ruinosae tunc maxime 
aedes Gymnasii : nulla librorum , nulla machina- 
rum ad Physica experimenta supellex : ignora- 
tum negle&umque omnino quidquid thesaurorum 
Natura exhibet : ne una quidem servata ab Ana- 
tomc dissedtarum humani corporis partium, qui- 
bus utiliter, & quovis tempore studeretur. Nihil 
extra Gymnasium, quod ad nos pertineret . Non 
calidaria tuendis ab hyeme plantis exstrudla , ac 
ne hortus quidem officinalium herbarum : Chy- 
mica ipsamet officina , quaecumque ea erat , ex- 
tra res nostras censita . Quae nova hodie Gym- 
nasii facies , quae nova docendi ratio , quam 
audtus supra septuplum discipulorum numerus ? 
Sed quam abunde consultum , ne quid deesset , 
quam laute accita quae deerant, Vos qui adestis, 
ipsimet intueminor & iudicate . Nam ego si quos 

maxime fru&us , longiusque duraturos ex sapien- 
ti Reipublicae administratione colle&um iri con- 
fidimus , eos ex literaria iuvenum educatione 
colligendos esse pronuntio . Quare si minus in 
caeteris Firmiano obtigisset , quantum vel oppi- 
do satis esset ad nominis perpetuitatem , quo 
immortalis tamen habeatur a nobis gratia tam 
benevolo capiti, satis superque erit videre posthac 
Antistites Ecclesiarum , Iureconsultos , Medicos , 
muneribus quenque suis rite obeundis non im- 
pares ; videre philosophos etiam , cultorcsque 
musarum ubique : nam caeteris urbibus , & Me- 
diolano praesertim urbium maximae , prohibitis 
quamlibet graviorum magisterio disciplinarum , 
amoeniorum fungi magisterio ultro concessum. 

Reliquum est , ut quem in oculis & luce 
hominum vidimus , quem in literaria , quem in 
civili Republica praestantem ubique ; intus etiam 
paulisper, in eaque bonitate contemplemur , quae 
nullis casibus augeri , aut minui visa est . Natu- 
ralis in eo & perpetua fuit honestas , virtutum 
omnium conciliatrix , gravitas morum , pruden- 
tia , aequanimitas . Nunquam enim ab ea , quam 
semel habuit, in vultu, moribus, verbis, rebus- 
que gerendis dignitate, & quasi severitate reces- 
sit , facilis tamen cuique visus , nam & serio in 

negotiis agendis , & erudite cum eruditis , & iu- 
cunde inter amicos , & familiarius etiam cum 
familiaribus loquebatur . Dulce siquidem erat ex- 
citatis aut inter prandendum colloquiis , aut etiam 
pomeridianis audire , quos ipse singulis , quam- 
que varios pro varietate ingeniorum sermones 
apponeret . Amicos habuit plures , quosque ab 
ineunte adolescentia fortuna dedit , perpetuo ser- 
vavit . Colebat eos maxime , quos probitate & 
do&rina sui similes agnosceret . Hos enim ut 
sibi ipse consulto & voluntate iunxerat , sic & 
absentes devincire solebat ar&ius epistolarum nexi- 
bus , officiisque . Itaque nonnullos ultra Alpes 
habuit , quorum assidua apud ipsum commemo- 
ratio , & iugis memoria ; multo tamen in Italia 
plures , earum praesertim urbium incolas , ubi 
diutius consederat . Innumeros pene dixerim ex 
genere literatorum , qui libros Firmiano tanquam 
patrono inscripserunt , sola in eum observantia , 
nullaque praemiorum spe du&i : veruntamen fastus 
in eo nullus , neque ulla iadlatio. Nunquam eum 
iratum vidimus , aut perturbatum : si qua immo 
iniuria illata esset , ad ignoscendum paratissimus , 
magnoque animo semper fuit . Contemptor ut 
erat & pene ignarus divitiarum , detrimentum 
attulit rei familiari , neque id tamen ad vitia 

foven- 

fovenda ( nam integer vitae fuit , purusque vi- 
tiorum ) sed ad virtutem colendam , eique struen- 
dam domi pretiosissimam pro dignitate supelledli- 
lem . Diurnis ludicris , nodturnisque spedlaculis 
& raro interfuit , & officii potius quam sola 
animi causa interfuit . Praeferebat is enim sub- 
diales , donec potuit , deambulationes , ledtiones- 
que nodtu cum anagnoste & amicis . Quum ruri 
esset ( frequentius autem quam in urbe maluis- 
set ) non procul a negotiis erat . Urgebat res 
censualis , quum primo ad Insubres venit , indidlum- 
que ut executioni tandem aliquando mandaretur . 
Firmianus interim , qui finem poneret laborioso 
operi , in Villam deverterat . Ignara plebs calum- 
niari statim otiosum hominem , quaerere satisne 
commoda rusticatio , mirari quod nondum satis 
tributum rure voluminum lediioni (i) Britanni- 
corum . Quum ecce in Urbem rediens Firmia- 
nus , ut se a calumniis purgaret , absolutum 
praeter exspedlationem in vulgus edidit volumen 
Rei censualis , delineatamque in eius fronte (2) 
Villulam , quae quantum ad id operis necesse 
esset , tantundem sibi otii pepererat . 


(1) Suum cuique ingenium. Firmiano, quidquid erat Britannicum, id 
ferine omne in honore ac deliciit erat, 

(1) Moncucco, 

Plena igitur virtutum omnium Firmiani vita , 
sed in his Religio eminebat , quasi mater , & 
altrix caeterarum . Integra ei semper , & in ob- 
sequio fuit ad cineres usque , prout a Deo ma- 
navit , vetus illa Patrum nostrorum Religio , ab 
ineptiis videlicet , omnique superstitione vacua . 
Huic totum ut se devoveret , quotidie solebat 
divina illa cum veteris tum novae legis praecep- 
ta meditari potius quam legere . Quin etiam ut 
eam studiosius ex animi sententia coleret , theo- 
logiam sine magistro didicerat , ratus futurum 
satis , si manibus versaret in dies theologos Ec- 
clesiae Gallicanae duos , Nicolium & Dughetum . 
Exterior itaque Religionis cultus , ut singulis le- 
ge praescriptus , ita erat in Firmiano propter 
eius dignitatem solemnis , exemploque omnibus . 
Videbamus eum quot annis tum saepe , tum vel 
eo potissimum tempore , quod sanctam hebdo- 
madam appellamus , adesse Templo , adesse in- 
ter primos, adesse tandiu , donec aut mane, aut 
vespere sacra peragerentur , sed stato die intra 
illam hebdomadam non eum videbamus porro , 
& corpore extra Urbem in eremo latentem , & 
animo ad mysteria religionis evedto . Quum pu- 
blicae pro salute Augustae ( decimus quintus 
iam annus agitur ) , indi&ae fuerunt supplicatio- 

nes , atratus is atque humilis per varia longeque 
inter se dissita Urbis Templa anteire pedibus vo- 
luit frequenti populo : quum iusta funebria cele- 
brarentur post annos trcdecim , tantus ardor re- 
ligionis fuit , ut flexis genibus interesse maluerit, 
tamque diu interesse , ut exasperatum ulcus in 
crure , quod multo ante eruperat, recrudesceret. 
Nescio an unquam exinde licuerit ei domo egre- 
di : alio enim iam pridem gravi morbo in prae- 
cordiis vagante , sensimque vires afle&ae corpo- 
ris fuerunt , desperatumque repente de bona cius 
valetudine . Eadem tamen vultus hilaritas , eadem 
animi supra periculum fortitudo , institutum stu- 
diorum idem , flamma virtutis eadem , suus idem 
tenor , suaque observatio religioni reddita . Nul- 
la vacatio muneris aut aetatis , quo minus ala- 
criter mandatis praeberet se Regnantium maximi . 

tamen mirere magis j postquam in dies 
accessisse febres , doloresque sensit accrescere , 
parcus omnino mollium querelarum , percontari 
ipse quidem non desiit medicos de statu salutis : 
percontantibus ipsum nunquam respondit se ma- 
le habere . Alterum scilicet praeceperat sibi reli- 
gionis gratia , non mortis quidem horrore aut 
metu , sed ut eam alacrius , neque imparatus , 
aut imprudens exciperet ; alterum prohibuit huma- 

nitatis causa , ne ludum afferret . Quum semel 
respondit se male habere , heu ! protinus vale 
didum amicis , supremum vale rebus omnibus , \ 
quotquot charissimae fuerunt iam . Sed refugit 
animus obversantem quasi ante oculos videre re- 
lidum sibi , suisque virtutibus ; videre obnoxium 
communi fato immortalem virum . Paucis dicam , 
quod lubet videre . Felicitas in omne aevum di- 
citur Regio Principi , cui semper quod debuerat 
praestitit . Adstat rogatus indesinenter lateri Sa- 
cerdos qui sacra peragat , communicetque enixe 
roganti . Quid quaeritis ? religiosissime omnia . 
Adstat supremae voluntatis custos , ille ipse ad- 
stat indesinenter lateri , summus inter amicos , 
quem forte successorem sibi animo praeconcepe- 
rat, dederuntque nobis continuo Deus & Caesar. 




FINIS. 

